महोबा. अवैध शराब से लदा एक पिकअप वाहन रविवार को अनियंत्रित होकर पुलिया के नीचे जा गिरा। इससे वाहन में रखी 200 पेटी शराब सड़क पर बिखर गई। वहीं, ड्राइवर नयन सिंह गाड़ी में ही फंस गया। पुलिस ने वाहन को गैस कटर से काटकर पुलिया से बाहर निकाला। साथ ही घायल ड्राइवर को इलाज के लिए झांसी मेडिकल भेज दिया। शहर कोतवाल अब्दुल रज्जाक ने बताया कि वाहन और शराब को कब्जे में लेकर जांच शुरू कर दी गई है।
बता दें कि मध्यप्रदेश की सीमा से सटे महोबा जिले में शराब माफिया अवैध शराब की खेप लाकर खपा रहे हैं। बताया जा रहा है कि रविवार को भी अरुणाचल प्रदेश निर्मित अवैध शराब की खेप जालौन से महोबा लाई जा रही थी। महोबा में इन्हें शरण देने वालों के तार राजनैतिक लोगों से जुड़े होने की भी सूचना है। पकड़ी गई शराब की कीमत करीब पांच लाख रुपए बताई जा रही है।
आगे की स्लाइड्स में देखिए, फोटो...
hin_Deva hin_Deva hin_Deva